ΚΟΙΝΗ ΘΕΣΗ (ΕΚ) αριθ. 39/94 η οποία καθορίστηκε από το Συμβούλιο στις 19 Σεπτεμβρίου 1994 για τη θέσπιση του κανονισμού (ΕΚ) αριθ. . . ./94 του Συμβουλίου για την εκτέλεση του ψηφίσματος Α.747 (18) του ΙΜΟ σχετικά με την εφαρμογή της καταμέτρησης της χωρητικότητας των χώρων έρματος στα πετρελαιοφόρα διαχωρισμένου έρματος (94/C 301/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που ορίζεται στο άρθρο 189 Γ της συνθήκης (3),

Εκτιμώντας:

ότι εξακολουθεί να σημειώνεται τόσο η λειτουργική όσο και η λόγω ατυχημάτων ρύπανση από ποντοπόρα πετρελαιοφόρα και ότι η μεταφορά πετρελαίου από δεξαμενόπλοια με συμβατικού τύπου δεξαμενές συνιστά συνεχή απειλή για το θαλάσσιο περιβάλλον 7

ότι, υπό την αιγίδα του Διεθνούς Ναυτιλιακού Οργανισμού (IMO), έχουν καθοριστεί διεθνώς συμφωνημένοι κανόνες για το σχεδιασμό και τη λειτουργία φιλικών προς το περιβάλλον πετρελαιοφόρων 7

ότι η λειτουργία φιλικών προς το περιβάλλον πετρελαιοφόρων είναι επωφελής τόσο για τα παράκτια κράτη όσο και για τη βιομηχανία 7

ότι οι διεθνείς συμβάσεις περιέχουν απαιτήσεις για την πιστοποίηση των πετρελαιοφόρων 7 ότι ο IMO έχει επεξεργαστεί περαιτέρω τη μέθοδο καταμέτρησης της χωρητικότητας των δεξαμενών διαχωρισμένου έρματος σε πετρελαιοφόρα 7

ότι όλα τα κράτη μέλη, εκτός από ένα, έχουν επικυρώσει και εφαρμόζουν τη διεθνή σύμβαση του 1973 για την πρόληψη της ρύπανσης από τα πλοία καθώς και το σχετικό πρωτόκολλο του 1978 (MARPOL 73/78) 7 ότι όλα τα κράτη μέλη έχουν επικυρώσει και εφαρμόζουν τη διεθνή σύμβαση του 1969 για την καταμέτρηση της χωρητικότητας των πλοίων 7

ότι με το ψήφισμα Α.722(17) που ενέκρινε η συνέλευση του IMO στις 6 Νοεμβρίου 1991 και με το επακόλουθο ψήφισμα Α.747(18) για την εφαρμογή της καταμέτρησης της χωρητικότητας των δεξαμενών διαχωρισμένου έρματος σε πετρελαιοφόρα, το οποίο εγκρίθηκε από τη συνέλευση του IMO στις 4 Νοεμβρίου 1993, διατυπώνεται η γενική επιθυμία να ενθαρρυνθεί ο σχεδιασμός δεξαμενοπλοίων φιλικών προς το περιβάλλον καθώς και η χρήση δεξαμενών διαχωρισμένου έρματος σε πετρελαιοφόρα 7

ότι, με το ψήφισμα Α.747(18) η συνέλευση του IMO κάλεσε τις κυβερνήσεις i) να ζητήσουν από τις λιμενικές και τις πλοηγικές αρχές να εφαρμόζουν τη σύστασή του για την αφαίρεση της χωρητικότητας των δεξαμενών διαχωρισμένου έρματος κατά τον καθορισμό των τελών με βάση την ολική χωρητικότητα για όλα τα δεξαμενόπλοια διαχωρισμένου έρματος σύμφωνα με τον κανονισμό 13 του παραρτήματος I της MARPOL 73/78 και ii) να ζητήσουν από τις πλοηγικές αρχές να ενεργούν σύμφωνα με τη σύσταση 7

ότι το Συμβούλιο αναγνωρίζει την ανάγκη εντονότερης δράσης σε κοινοτικό ή εθνικό επίπεδο, ανάλογα με την περίπτωση, προκειμένου να εξασφαλιστεί ικανοποιητική αντιμετώπιση των απαιτήσεων ναυτικής ασφάλειας και η πρόληψη της θαλάσσιας ρύπανσης 7 ότι είναι επιθυμητή η προώθηση της χρησιμοποίησης πετρελαιοφόρων διπλού κύτους ή πετρελαιοφόρων εναλλακτικού σχεδιασμού που πληρούν τις απαιτήσεις του κανονισμού 13F του παραρτήματος I της MARPOL 73/78, όπως αυτή τροποποιήθηκε στις 6 Μαρτίου 1992, καθώς και πετρελαιοφόρων διαχωρισμένου έρματος 7

ότι, για τους σκοπούς του παρόντος κανονισμού, τα πετρελαιοφόρα διπλού κύτους και τα πετρελαιοφόρα εναλλακτικού σχεδιασμού πρέπει να έχουν ίδια μεταχείριση με τα πετρελαιοφόρα διαχωρισμένου έρματος που είναι σύμφωνα με τον κανονισμό 13 του παραρτήματος I της MARPOL 73/78 7

ότι είναι άτοπο να επιφυλάσσεται δυσμενής μεταχείριση στους πλοιοκτήτες και τις ναυτιλιακές επιχειρήσεις που χρησιμοποιούν πετρελαιοφόρα φιλικά προς το περιβάλλον τόσο από άποψη σχεδιασμού όσο και από άποψη λειτουργίας 7

ότι, ειδικότερα, η επιβολή τελών επί της χωρητικότητας των δεξαμενών διαχωρισμένου έρματος των πετρελαιοφόρων συνιστά οικονομικό μειονέκτημα για όσους ήδη κάνει ένα σημαντικό βήμα προς την επίτευξη καθαρότερου περιβάλλοντος, όταν αυτές οι δεξαμενές δεν χρησιμοποιούνται για μεταφορά φορτίου 7

ότι, για οικονομικούς λόγους, οι επί μέρους λιμενικές αρχές διατάζουν να βρεθούν σε μειονεκτική θέση, εάν είναι οι μόνες που εφαρμόζουν το ψήφισμα του IMO 7

ότι, για τα ψηφίσματα Α.722(17) και Α.747(18) του IMO, έχει υπάρξει συμφωνία αλλά δεν έχει επιτευχθεί ακόμα η εφαρμογή τους από όλα τα κράτη μέλη 7

ότι, για την προστασία του θαλάσσιου περιβάλλοντος από τη ρύπανση που προκαλούν τα πετρελαιοφόρα συμβατικού τύπου, θα πρέπει να υπάρξει ενιαία εφαρμογή στην Κοινότητα διεθνώς συμφωνημένων κανόνων σχετικά με την επιβολή τελών σε πετρελαιοφόρα από λιμενικές και πλοηγικές αρχές 7

ότι, προκειμένου να αποφευχθεί στρέβλωση του ανταγωνισμού εντός της Κοινότητας και να επιτευχθούν αποτελεσματικές και οικονομικές λύσεις, η συντονισμένη δράση για την ενιαία εφαρμογή των διεθνώς συμφωνημένων κανόνων σύμφωνα με την αρχή της επικουρικότητας, μπορεί να θεσπιστεί καλύτερα μέσω κανονισμού 7

ότι το κράτος της σημαίας ή άλλοι φορείς που εκδίδουν το διεθνές πιστοποιητικό για την πρόληψη της ρύπανσης από πετρέλαιο καθώς και το διεθνές πιστοποιητικό χωρητικότητας (1969), καθώς και οι πλοιοκτήτες και τα πρόσωπα που επιβάλλουν τέλη στα πετρελαιοφόρα πρέπει να συνεργαστούν για την εφαρμογή του ψηφίσματος 747(18) του IMO προκειμένου να ενισχυθεί η προστασία του θαλάσσιου περιβάλλοντος 7

ότι, σε ορισμένα κράτη μέλη, έχουν ήδη θεσπιστεί συστήματα μείωσης των τελών για τα φιλικά προς το περιβάλλον σκάφη σε βάση διαφορετική από το ψήφισμα Α.747(18) του IMO 7 ότι, σύμφωνα με το πνεύμα του ψηφίσματος αυτού, θα πρέπει να προβλεφθεί εναλλακτικό σύστημα επιβολής εισφορών βάσει χωρητικότητας, με ποσοστιαία διαφορά των τελών από το κανονικό τιμολόγιο, ώστε η μέση διαφορά να είναι τουλάχιστον ίση με αυτή που προβλέπει το ψήφισμα 7 ότι θα πρέπει επιπλέον να εξασφαλιστεί ότι τα πετρελαιοφόρα διαχωρισμένου έρματος έχουν πάντα τουλάχιστον εξίσου ευνοϊκή μεταχείριση ακόμα και όταν τα τέλη δεν υπολογίζονται με βάση τη χωρητικότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι λιμενικές και οι πλοηγικές αρχές εντός της Κοινότητας, σύμφωνα με τις διατάξεις του παρόντος κανονισμού:

α) εφαρμόζουν εντός της Κοινότητας το ψήφισμα Α.747(18) του IMO για την εφαρμογή της καταμέτρησης της χωρητικότητας των δεξαμενών διαχωρισμένου έρματος των πετρελαιοφόρων, το οποίο εγκρίθηκε από τη Συνέλευση του Διεθνούς Ναυτιλιακού Οργανισμού (IMO) στις 4 Νοεμβρίου 1993 και του οποίου το Παράρτημα περιέχεται στο παράρτημα I του παρόντος κανονισμού, προκειμένου να ενθαρρυνθεί η χρησιμοποίηση πετρελαιοφόρων με δεξαμενές διαχωρισμένου έρματος, συμπεριλαμβανομένων των πετρελαιοφόρων διπλού κύτους και των πετρελαιοφόρων εναλλακτικού σχεδιασμού 7

β) εφαρμόζουν συστήματα μείωσης των τελών που επιβάλλονται στα πετρελαιοφόρα διαχωρισμένου έρματος, βασισμένα σε σύστημα διαφορετικό από το σύστημα του ψηφίσματος Α.747(18) του IMO αλλά σύμφωνα με το πνεύμα αυτού.

Άρθρο 2

Ο παρών κανονισμός εφαρμόζεται στα πετρελαιοφόρα τα οποία:

- φέρουν διαχωρισμένο έρμα σε ειδικές δεξαμενές,

- σχεδιάζονται, ναυπηγούνται, προσαρμόζονται, εξοπλίζονται και χρησιμοποιούνται ως πετρελαιοφόρα διαχωρισμένου έρματος, συμπεριλαμβανομένων των πετρελαιοφόρων διπλού κύτους και των πετρελαιοφόρων εναλλακτικού σχεδιασμού,

- πληρούν τις απαιτήσεις της Διεθνούς Σύμβασης του 1969 για την Καταμέτρηση της Χωρητικότητας των Πλοίων και

- διαθέτουν το Διεθνές Πιστοποιητικό Χωρητικότητας (1969).

Άρθρο 3

1. Για τους σκοπούς του παρόντος κανονισμού νοούνται ως:

α) «πετρελαιοφόρο», το πλοίο το οποίο ανταποκρίνεται στον ορισμό του πετρελαιοφόρου που περιέχεται στον κανονισμό 1(4) του παραρτήματος I της MARPOL 73/78 7

β) «διαχωρισμένο έρμα», το έρμα το οποίο ανταποκρίνεται στο ορισμό του διαχωρισμένου έρματος που περιέχεται στον κανονισμό 1(17) του παραρτήματος I της MARPOL 73/78 7 γ) «δεξαμενή διαχωρισμένου έρματος», η δεξαμενή που χρησιμοποιείται αποκλειστικά για τη μεταφορά διαχωρισμένου έρματος 7

δ) «πετρελαιοφόρο διαχωρισμένου έρματος», το πετρελαιοφόρο που είναι εφοδιασμένο με δεξαμενές διαχωρισμένου έρματος και το οποίο η κυβέρνηση του κράτους της σημαίας του ή άλλοι φορείς, εξουσιοδοτημένοι σχετικά για λογαριασμό της, πιστοποιούν ότι είναι πετρελαιοφόρο με δεξαμενές διαχωρισμένου έρματος. Η πλήρωση αυτών των απαιτήσεων πρέπει να αναφέρεται σαφώς από τις εν λόγω αρχές στην σχετική παράγραφο του παραρτήματος του διεθνούς πιστοποιητικού για την αποφυγή τη ρύπανσης από πετρέλαιο 7

ε) «πετρελαιοφόρο διπλού κύτους», το πετρελαιοφόρο διαχωρισμένου έρματος το οποίο έχει ναυπηγηθεί σύμφωνα με τις απαιτήσεις του κανονισμού 13 F(3) του παραρτήματος I της MARPOL 73/78 7

στ) «πετρελαιοφόρο εναλλακτικού σχεδιασμού», το πετρελαιοφόρο διαχωρισμένου έρματος το οποίο έχει ναυπηγηθεί σύμφωνα με τις απαιτήσεις του κανονισμού 13 F (4) και (5) του παραρτήματος I της MARPOL 73/78 7

ζ) «MARPOL 73/78», η διεθνής συβαση του 1973 για την αποφύγή της ρύπανσης από τα πλοία, όπως τροποποιήθηκε από το σχετικό πρωτόκολλο του 1978, καθώς και οι τροποποιήσεις της που ισχύουν κατά την ημερομηνία έκδοσης του παρόντος κανονισμού 7

η) «λιμενική αρχή», το πρόσωπο ιδιωτικού ή δημοσίου δικαίου που επιβάλλει τέλη στα πλοία για την παροχή διευκολύνσεων και υπηρεσιών στη ναυτιλία 7

θ) «πλοηγική αρχή», το πρόσωπο ιδιωτικού ή δημοσίου δικαίου που είναι εξουσιοδοτημένο να παρέχει υπηρεσίες πλοήγησης στη ναυτιλία 7

ι) «ολική χωρητικότητα», το μέτρο του συνολικού μεγέθους του πλοίου το οποίο καθορίζεται σύμφωνα με τις διατάξεις της διεθνούς σύμβασης του 1969 για την καταμέτρηση της χωρητικότητας των πλοίων 7

ια) «μειωμένη ολική χωρητικότητα», η ολική χωρητικότητα πετρελαιοφόρου η οποία προκύπτει με την αφαίρεση της ολικής χωρητικότητας των δεξαμενών διαχωριζόμενου έρματος, η οποία υπολογίζεται με το μαθηματικό τύπο της παραγράφου 4 του παραρτήματος I του παρόντος κανονισμού, από την ολική χωρητικότητα του όλου σκάφους.

2. Στο παράρτημα II παρατίθενται οι ορισμοί των όρων της παραγράφου 1 στοιχεία α), β), ε) και στ), όπως περιέχονται στη MARPOL 73/78.

Άρθρο 4

Για τους σκοπούς του παρόντος κανονισμού, κατά την έκδοση του διεθνούς πιστοποιητικού χωρητικότητας (1969) για πετρελαιοφόρο διαχωρισμένου έρματος το οποίο έχει καταμετρηθεί σύμφωνα με τους κανόνες της διεθνούς σύμβασης του 1969 για την καταμέτρηση της χωρητικότητας των πλοίων, ο αρμόδιος φορέας, στη θέση «παρατηρήσεις», καταχωρεί δήλωση σύμφωνη προς την παράγραφο 3 του παραρτήματος I του παρόντος κανονισμού και με την οποία διευκρινίζεται:

i) η χωρητικότητα των δεξαμενών διαχωρισμένου έρματος του πλοίου 7 η χωρητικότητα αυτή υπολογίζεται σύμφωνα με τη μέθοδο και τη διαδικασία που καθορίζονται στην παράγραφο 4 του παραρτήματος I του παρόντος κανονισμού και

ii) η μειωμένη ολική χωρητικότητα του σκάφους.

Άρθρο 5

1. Κατά τον καθορισμό των τελών για πετρελαιοφόρα που βασίζονται πλήρως ή μερικώς στην αριθμητική τιμή της ολικής χωρητικότητας (GT) του σκάφους, οι λιμενικές και οι πλοηγικές αρχές εξαιρούν τη χωρητικότητα των δεξαμενών διαχωρισμένου έρματος του πετρελαιοφόρου, έτσι ώστε να βασίζουν τους υπολογισμούς τους στη μειωμένη ολική χωρητικότητα που αναφέρεται στη θέση «Παρατηρήσεις» του διεθνούς πιστοποιητικού χωρητικότητας (1969)» του σκάφους.

2. Εναλλακτικά, οι λιμενικές και οι πλοηγικές αρχές εξασφαλίζουν ότι τα τέλη για ένα πετρελαιοφόρο που εμπίπτει στο πεδίο εφαρμογής του παρόντος κανονισμού όπως προβλέπει το άρθρο 2 είναι τουλάχιστον κατά 17 % χαμηλότερα από τα τέλη που επιβάλλονται σε δεξαμενόπλοιο ίσης ολικής χωρητικότητας αλλά χωρίς δεξαμενές διαχωρισμένου έρματος.

Οι λιμενικές και πλοηγικές αρχές που εφαρμόζουν ήδη, στις 13 Ιουνίου 1994, ένα κατ' αποκοπή σύστημα τελών, όπως προβλέπεται στο πρώτο εδάφιο, το οποίο όμως βασίζεται σε χαμηλότερο ποσοστό, θα εφαρμόσουν το ελάχιστο ποσοτό 17 % το αργότερο από την 1η Ιανουαρίου 1997.

3. Όταν ο καθορισμός των τελών δεν βασίζεται στην ολική χωρητικότητα, οι λιμενικές και οι πλοηγικές αρχές εξασφαλίζουν ότι τα πετρελαιοφόρα διαχωρισμένου έρματος αντιμετωπίζονται τουλάχιστον εξίσου ευνοϊκά με την περίπτωση κατά την οποία τα τέλη καθορίζονται σύμφωνα με τις παραγράφους 1 ή 2.

4. Οι λιμενικές και οι πλοηγικές αρχές εφαρμόζουν, για όλα τα πετρελαιοφόρα διαχωρισμένου έρματος, μόνον ένα από τα συστήματα που αναφέρονται στις παραγράφους 1, 2 και 3.

Άρθρο 6

Το παράρτημα I του παρόντος κανονισμού, μπορεί να τροποποιηθεί με τη διαδικασία του άρθρου 7, προκειμένου να λαμβάνονται υπόψη οι τροποποιήσεις του ψηφίσματος Α.747(18) του IMO και των σχετικών διεθνών συμβάσεων, οι οποίες έχουν τεθεί σε ισχύ.

Άρθρο 7

1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής. Η επιτροπή αυτή συγκαλείται από την Επιτροπή οποτεδήποτε είναι αναγκαίο για την εφαρμογή του παρόντος κανονισμού.

2. Η επιτροπή καταρτίζει τον εσωτερικό της κανονισμό.

3. Για θέματα καλυπτόμενα από το άρθρο 6 ακολουθείται η ακόλουθη διαδικασία:

α) Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

β) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

γ) Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία. Εάν εντός τριών μηνών από την υποβολή της πρότασης το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

Άρθρο 8

1. Τα κράτη μέλη θεσπίζουν εγκαίρως, αλλά πριν από τις 31 Δεκεμβρίου 1995, τις νομοθετικές, κανονιστικές ή διοικητικές διατάξεις οι οποίες είναι αναγκαίες για την εφαρμογή τους παρόντος κανονισμού.

Τα εν λόγω μέτρα καλύπτουν, μεταξύ άλλων, την οργάνωση, τη διαδικασία και τα μέσα του ελέγχου.

2. Τα κράτη μέλη διαβιβάζουν κατ' έτος προς την Επιτροπή όλες τις διαθέσιμες πληροφορίες όσον αφορά την εφαρμογή του παρόντος κανονισμού, συμπεριλαμβανομένων των παραβάσεων που διαπράττονται από τις λιμενικές και τις πλοηγικές αρχές τους.

3. Τα μέτρα αυτά, όταν θεσπίζονται από τα κράτη μέλη, αναφέρονται στον παρόντα κανονισμό ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

4. Τα κράτη μέλη ανακοινώνουν αμέσως στην Επιτροπή όλες τις διατάξεις εσωτερικού δικαίου τις οποίες θεσπίζουν στον τομέα που διέπεται από τον παρόντα κανονισμό. Η Επιτροπή ενημερώνει σχετικά τα υπόλοιπα κράτη μέλη.

Άρθρο 9

1. Η Επιτροπή επανεξετάζει κατ' έτος την εφαρμογή του παρόντος κανονισμού μετά την παραλαβή των εκθέσεων των κρατών μελών όπως προβλέπεται στο άρθρο 8.

2. Η Επιτροπή θα υποβάλει έκθεση αξιολόγησης της λειτουργίας του συστήματος όπως προβλέπεται στο άρθρο 5 παράγραφος 2 στο Ευρωπαϊκό Κοινοβούλιο και το Συμβούλιο μέχρι τις 31 Δεκεμβρίου 1998.

Άρθρο 10

Ο παρών κανονισμός τίθεται σε ισχύ την 1η Ιανουαρίου 1996.

Άρθρο 11

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 5 της 7. 1. 1994, σ. 4.

(2) Γνώμη της 1ης Ιουνίου 1994 (δεν δημοσιεύθηκε ακόμα στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 3ης Μαΐου 1994 (δεν δημοσιεύθηκε ακόμα στην Επίσημη Εφημερίδα). Κοινή θέση του Συμβουλίου της 13ης Σεπτεμβρίου 1994 (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

ΠΑΡΑΡΤΗΜΑ I

Καταμέτρηση της χωρητικότητας των δεξαμενών διαχωρισμένου έρματος των πετρελαιοφόρων

Προκειμένου να χρησιμοποιείται ενιαία βάση για τη μέτρηση της χωρητικότητας των δεξαμενών διαχωρισμένου έρματος σε πετρελαιοφόρα, οι αρμόδιες υπηρεσίες, οι φορείς οι αναγνωρισμένοι για την έκδοση διεθνών πιστοποιητικών και τα πρόσωπα τα οποία επιβάλλουν εισφορές σε πετρελαιοφόρα ακολουθούν τις ακόλουθες αρχές:

1. Το πλοίο πιστοποιείται ότι είναι πετρελαιοφόρο διαχωρισμένου έρματος όπως αναφέρεται στην παράγραφο 5 του συμπληρώματος του διεθνούς πιστοποιητικού για την αποφυγή της ρύπανσης από πετρέλαιο, η δε θέση των δεξαμενών διαχωρισμένου έρματος αναφέρεται στην παράγραφο 5.2 του εν λόγω συμπληρώματος.

2. Δεξαμενές διαχωρισμένου έρματος είναι οι δεξαμενές οι οποίες χρησιμοποιούνται αποκλειστικά και μόνο για τη μεταφορά διαχωρισμένου υδάτινου έρματος, όπως ορίζει ο κανονισμός 1 (17) του παραρτήματος I της MARPOL 73/78. Για τις δεξαμενές διαχωρισμένου έρματος πρέπει να προβλέπεται χωριστό σύστημα άντλησης έρματος και σωληνώσεων με διάταξη κατάλληλη για τη λήψη και την απόρριψη του υδάτινου έρματος από και προς τη θάλασσα. Δεν επιτρέπεται να υφίστανται συνδέσεις σωληνώσεων από τις δεξαμενές διαχωρισμένου έρματος προς το σύστημα γλυκού νερού. Οι δεξαμενές διαχωρισμένου έρματος δεν επιτρέπεται να χρησιμοποιούνται για τη μεταφορά φορτίου ή για αποθήκευση εφοδίων ή υλικού του πλοίου.

3. Στο διεθνές πιστοποιητικό χωρητικότητας (1969), στο σημείο «Παρατηρήσεις» για τη χωρητικότητα των δεξαμενών διαχωρισμένου έρματος πετρελαιοφόρων αναγράφονται τα εξής:

«Οι δεξαμενές διαχωρισμένου έρματος είναι σύμφωνες προς τις διατάξεις του κανονισμού 13 του παραρτήματος I της διεθνούς σύμβασης για την αποφυγή της ρύπανσης από πλοία (1973), όπως η σύμβαση αυτή τροποποιήθηκε με το σχετικό πρωτόκολλο του 1978, η δε ολική χωρητικότητα των εν λόγω δεξαμενών που χρησιμοποιούνται αποκλειστικά για τη μεταφορά διαχωρισμένου υδατίνου έρματος είναι . . ..»

«Η μειωμένη ολική χωρητικότητα η οποία πρέπει να χρησιμοποιείται για τον υπολογισμό τελών με βάση τη χωρητικότητα ανέρχεται σε . . ..»

4. Η προαναφερόμενη χωρητικότητα των δεξαμενών διαχωρισμένου έρματος υπολογίζεται βάσει του τύπου:

K1 x Vb

όπου:

K1 = 0,2 + 0,02 log10 V (ή λαμβάνεται από τους πίνακες του προσαρτήματος 2 της διεθνούς σύμβασης του 1969 για την καταμέτρηση της χωρητικότητας των πλοίων).

V = ολικός όγκος όλων των κλειστών χώρων του πλοίου σε κυβικά μέτρα όπως ορίζεται στον κανονισμό 3 της διεθνούς σύμβασης του 1969 για την καταμέτρηση της χωρητικότητας των πλοίων.

Vb = ολικός όγκος των δεξαμενών διαχωρισμένου έρματος σε κυβικά μέτρα, μετρούμενος με βάση τον κανονισμό 6 της διεθνούς σύμβασης του 1969 για την καταμέτρηση της χωρητικότητας των πλοίων.

ΠΑΡΑΡΤΗΜΑ II

Ορισμοί των όρων του άρθρου 3 παράγραφος 1 στοιχεία α), β), ε) και στ) οι οποίοι περιέχονται στη MARPOL 73/78

Σχετικά με την παράγραφο 1 στοιχείο α):

«πετρελαιοφόρο», πλοίο το οποίο έχει κατασκευαστεί ή προσαρμοστεί προκειμένου να μεταφέρει κυρίως πετρέλαιο χύδην στις δεξαμενές του 7 ο ορισμός αυτός περιλαμβάνει τα πλοία συνδυασμένων φορτίων και τα «δεξαμενόπλοια χημικών» όπως ορίζονται στο παράρτημα II της παρούσας σύμβασης, όταν μεταφέρουν φορτίο που αποτελείται αποκλειστικά ή εν μέρει από πετρέλαιο χύδην,

«πλοίο συνδυασμένων φορτίων», το πλοίο που σχεδιάστηκε για να μεταφέρει πετρέλαιο ή στερεά φορτία χύδην,

«δεξαμενόπλοιο χημικών», το πλοίο που κατασκευάστηκε ή προσαρμόστηκε βασικά για να μεταφέρει φορτίο επιβλαβών υγρών ουσιών χύδην 7 συμπεριλαμβάνονται τα πετρελαιοφόρα, όπως ορίζονται στο παράρτημα I της παρούσας σύμβασης, όταν μεταφέρουν φορτίο ή μέρος φορτίου επιβλαβών υγρών ουσιών χύδην.

Σχετικά με την παράγραφο 1 στοιχείο β):

«διαχωρισμένο έρμα», το έρμα του νερού που φέρεται σε δεξαμενή, τελείως διαχωρισμένη από το φορτίο του πετρελαίου και τα κυκλώματα των καυσίμων και η οποία είναι προορισμένη για μόνιμη μεταφορά του έρματος ή άλλων φορτίων εκτός πετρελαίου ή επιβλαβών ουσιών, όπως ποικιλοτρόπως ορίζονται στα παραρτήματα της παρούσας σύμβασης.

Σχετικά με την παράγραφο στοιχείο ε):

«Πετρελαιοφόρο διπλού κύτους», πετρελαιοφόρο του οποίου όλο το μήκος φορτίου προστατεύεται από δεξαμενές έρματος ή χώρους άλλους πλην των δεξαμενών φορτίου και καυσίμου.

Σχετικά με την παράγραφο 1 στοιχείο στ):

«Πετρελαιοφόρο εναλλακτικού σχεδιασμού»

- πετρελαιοφόρο σχεδιασμένο κατά τέτοιο τρόπο ώστε η πίεση που ασκούν το φορτίο και οι ατμοί στα ελάσματα του πυθμένα που αποτελούν το μόνο στοιχείο που διαχωρίζει το φορτίο από τη θάλασσα να μην υπερβαίνει την εξωτερική υδροστατική πίεση του νερού,

- πετρελαιοφόρο σχεδιασμένο σύμφωνα με μεθόδους οι οποίες εξασφαλίζουν τουλάχιστον το ίδιο επίπεδο προστασίας από τη ρύπανση από πετρέλαιο σε περίπτωση σύγκρουσης ή προσάραξης και οι οποίες εγκρίνονται κατ' αρχήν από την επιτροπή προστασίας του θαλάσσιου περιβάλλοντος βάσει των κατευθυντήριων γραμμών του διεθνούς ναυτιλιακού οργανισμού.

ΑΙΤΙΟΛΟΓΙΚΗ ΕΚΘΕΣΗ

I. Εισαγωγή

Στις 8 Δεκεμβρίου 1993, η Επιτροπή υπέβαλε στο Συμβούλιο την πρότασή της για την έκδοση κανονισμού για την εκτέλεση του ψηφίσματος Α.747(18) του IMO σχετικά με την εφαρμογή της καταμέτρησης όγκου των χώρων έρματος στα πετρελαιοφόρα διαχωρισμένου έρματος (1). Η πρόταση αυτή βασιζόταν στο άρθρο 84 παράγραφος 2 της συνθήκης.

Το Ευρωπαϊκό Κοινοβούλιο γνωμοδότησε κατά την πρώτη ανάγνωση στις 3 Μαΐου 1994 (2). Η Οικονομική και Κοινωνική Επιτροπή γνωμοδότησε την 1η Ιουνίου 1994 (3).

Η Επιτροπή τροποποίησε την πρότασή της βάσει των γνωμών αυτών στις 2 Ιουνίου 1994 (4).

Στις 19 Σεπτεμβρίου 1994, το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης.

II. Στόχος

Σκοπός του σχεδίου κανονισμού είναι να ενθαρρυνθεί η χρησιμοποίηση φιλικότερων προς το περιβάλλον δεξαμενοπλοίων διαχωρισμένου έρματος (ΔΔΕ). Προς το σκοπό αυτό, θα απαιτηθεί από τις λιμενικές και πλοηγικές αρχές της Κοινότητας, κατά τον καθορισμό των λιμενικών ή πλοηγικών τελών:

- είτε να εφαρμόζουν το ψήφισμα Α.747(18) του IMO, το οποίο προβλέπει ότι, κατά τον υπολογισμό των λιμενικών ή πλοηγικών τελών για τα πετρελαιοφόρα που βασίζονται πλήρως ή μερικώς στην ολική χωρητικότητα (GT), οι λιμενικές και πλοηγικές αρχές θα εξαιρούν τη χωρητικότητα των δεξαμενών διαχωρισμένου έρματος,

- εναλλακτικά, να εξασφαλίζουν ότι τα τέλη για τα ΔΔΕ είναι τουλάχιστον κατά 17 % χαμηλότερα από τα τέλη που επιβάλλονται σε δεξαμενόπλοια ίσης ολικής χωρητικότητας αλλά χωρίς δεξαμενές διαχωρισμένου έρματος,

- είτε να εξασφαλίζουν, όταν ο καθορισμός των τελών δεν βασίζεται στην ολική χωρητικότητα, ότι η μεταχείριση των ΔΔΕ είναι εξίσου ευνοϊκή με την περίπτωση όπου τα τέλη υπολογίζονται σύμφωνα με τα προαναφερθέντα συστήματα.

III. Ανάλυση της κοινής θέσης

Α. Τροπολογίες του Κοινοβουλίου που έγιναν δεκτές από το Συμβούλιο

(Όλες οι τροπολογίες έγιναν δεκτές από την Επιτροπή)

- Τροπολογία 1 (11η αιτιολογική σκέψη της κοινής θέσης του Συμβουλίου), με την προϋπόθεση ορισμένων αλλαγών ελάσσονος σημασίας,

- Τροπολογία 6 (Άρθρο 5 παράγραφος 1 και 2): Το Συμβούλιο συμφώνησε με τις βασικές ιδέες της γνώμης του Κοινοβουλίου, αλλά έκανε μερικές περαιτέρω αλλαγές. Ειδικότερα, το Συμβούλιο αντικατέστησε στην παράγραφο 2 την ιδέα της ποσοστιαίας μείωσης από την ιδέα του χαμηλότερου τέλους για τα ΔΔΕ. Το Συμβούλιο συμφώνησε επίσης ότι αυτή η διαφορά των τελών πρέπει να είναι 17 % και όχι 20 %, όπως προτάθηκε. Τέλος, το Συμβούλιο εισήγαγε μια περίοδο προσαρμογής έως ότου επιτευχθεί το ποσοστό του 17 %.

Β. Τροπολογία του Κοινοβουλίου που δεν έγινε δεκτή από το Συμβούλιο

- Τροπολογία 2 (12η αιτιολογική σκέψη): Το Συμβούλιο προτίμησε να διατηρηθούν οι ενδιαφέρουσες ιδέες της 9ης αιτιολογικής παραγράφους της αρχικής πρότασης της Επιτροπής, διαγράφοντας τις λέξεις «από άποψη ανταγωνισμού».

Γ. Κυριότερες άλλες τροποποιήσεις της πρότασης της Επιτροπής που εισηγήθηκε το Συμβούλιο

- 7η και 9η αιτιολογικές σκέψεις του κειμένου του Συμβουλίου: νέες παράγραφοι.

- Διαγραφή της 11ης, 13ης, 17ης και 18ης αιτιολογικής σκέψης της πρότασης της Επιτροπής.

- Απλοποίηση της 12ης αιτιολογικής σκέψης της πρότασης της Επιτροπής (αιτιολογική σκέψη 14 του σχεδίου του Συμβουλίου).

- Προσθήκη της τελευταίας φράσης της 17ης αιτιολογικής σκέψης, η οποία αντιστοιχεί στο άρθρο 5 παράγραφος 3.

- Προσαρμογή του άρθρου 1 ώστε να καθίσταται σαφές ότι ο κανονισμός απευθύνεται στις λιμενικές και πλοηγικές αρχές και να λαμβάνονται υπόψη τα νέα κείμενο του άρθρο 5 παράγραφος 2 και 3.

- Αντικατάσταση του άρθρου 3 παράγραφος 1 από μια σειρά ορισμών στο άρθρο 3 και στο παράρτημα II.

- Προσθήκη της παραγράφου 3 του άρθρου 5, με την οποία απαιτείται από τις αρχές που δεν καθορίζουν τα τέλη βάσει της ολικής χωρητικότητας, να μην μεταχειρίζονται μειονεκτικά τα ΔΔΕ.

- Μνεία στο άρθρο 7 της διαδικασίας III, εναλλακτική περίπτωση του στοιχείου β) της απόφασης 87/373/ΕΟΚ και όχι της διαδικασίας I.

- Διαγραφή στο άρθρο 8 (άρθρο 7 της πρότασης της Επιτροπής), κάθε μνείας σε ποινές.

- Διαγραφή του άρθρου 7 παράγραφος 2 της πρότασης της Επιτροπής.

- Αίτημα προς την Επιτροπή να υποβάλει έκθεση αξιολόγησης στο Ευρωπαϊκό Κοινοβούλιο και το Συμβούλιο (άρθρο 9 παράγραφος 2).

(1) ΕΕ αριθ. C 5 της 7. 1. 1994, σ. 4.

(2) Έγγρ. PE 181.836, σ. 35.

(3) Έγγρ. CES 746/94.

(4) ΕΕ αριθ. C 192 της 15. 7. 1994, σ. 18.